b'\n_START_ARTICLE_\nPeristoma\n_START_PARAGRAPH_\nEl terme peristoma (del grec: peri i stoma, al voltant de la boca) es fa servir per descriure diverses estructures envoltant l\'obertura d\'un \xc3\xb2rgan en les plantes i en certs invertebrats coms els mol\xc2\xb7luscs.\n_START_SECTION_\nPeristoma en la molsa\n_START_PARAGRAPH_\nEn la molsa, el peristoma \xc3\xa9s una estructura especialitzada de l\'esporangi que permet l\'alliberament progressiu de les espores en lloc de deixar-les anar totes juntes._NEWLINE_La majoria de molses produeixen una c\xc3\xa0psula amb una tapa (l\'opercle) que s\'obre quan l\'espora de dins est\xc3\xa0 madura i llesta per a ser dispersada. L\'obertura \xc3\xa9s anomenada l\'estoma ( "boca") i \xc3\xa9s envoltada per un o dos peristomes. Cada peristoma \xc3\xa9s un anell de dents triangulars formades dels vestigis de la paret cel\xc2\xb7lular.\n_START_SECTION_\nPeristoma en les plantes carn\xc3\xadvores\n_START_PARAGRAPH_\nEn les plantes carn\xc3\xadvores, el peristoma \xc3\xa9s un anell de teixit que envolta l\'entrada del tub digestiu. Sovint (per exemple en Cephalotus follicularis) el peristoma presenta "dents", que faciliten la retenci\xc3\xb3 de les preses.\n_START_SECTION_\nPeristoma en els gastr\xc3\xb2podes\n_START_PARAGRAPH_\nEn els cargols i altres gastr\xc3\xb2podes amb una closca espiral, el peristoma \xc3\xa9s la vora de l\'obertura de la closca que envolta el mant. El peristoma est\xc3\xa0 compost de les darreres parts de les espirals de creixement de la closca._NEWLINE_La forma, el gruix i el color del peristoma s\xc3\xb3n sovint d\'una gran import\xc3\xa0ncia per la identificaci\xc3\xb3 de les esp\xc3\xa8cies de gastr\xc3\xb2podes.'